*103. számú előterjesztés*

*Tájékoztató Bátaszék Város Önkormányzata által létrehozott közalapítványok 2019. évi tevékenységéről*

|  |
| --- |
| **Előterjesztő:** Dr. Bozsolik Róbert polgármester  **Készítette:** kuratóriumi elnökök    **Törvényességi ellenőrzést végezte:**  --- |

**Tisztelt Képviselő-testület!**

Bátaszék Város Önkormányzata az elmúlt évek során öt közalapítványt alapított, részben önállóan, részben más önkormányzat, vagy költségvetési szerv illetve magánszemélyek bevonásával. Ezek a következő:

1. **Tolna Megyei Matematikai Tehetséggondozó Alapítvány**

Az alapítványt az önkormányzat Bonyhád várossal közösen alapította a 115/1991.(XII.11.) ÖKH számú határozattal.

Az alapítvány célja a Tolna megyei általános és középiskolai matematikai tehetségfejlesztő tevékenység keretében az oktatás, képességfejlesztés támogatása. Megyei versenyek rendezési költségeihez és díjazásához való hozzájárulás. Tehetséggondozással kapcsolatos kiadványok segítése. Tehetséggondozó szakkörök, táborok támogatás, tehetséges fiatalok képzésének támogatása.

1. **„Fundatio Pro Gimnasio – Alapítvány a Gimnáziumért Alapítvány**

Az alapítványt az önkormányzat a 3/1992.(I.10.) ÖKH számú határozattal alapította a gimnáziummal és magánszemélyekkel közösen.

Az alapítvány célja:

* + - elősegíteni az iskolai nyelvoktatás feltételeinek javítását, nyelvtanárok képzésének támogatásával, külföldi tanulmányi útjainak megszervezésével, a testvérvárosi kapcsolatok ápolásával, valamint a nyelvvizsgára történő felkészítés elősegítésével,
    - hozzájárulni a kiemelkedő teljesítményt nyújtó, ill. erre alkalmas képességű tanulók oktatásához rendszeres, vagy alkalmankénti ösztöndíjakkal, könyvek, folyóiratok stb. vásárlásával, belföldi és külföldi tanulmányi utak támogatásával,
    - az iskolában meginduló humán profilú képzés, valamint más tárgyak színvonalas oktatásának finanszírozása és támogatása,
    - növelni az oktatásban résztvevő pedagógusok és tanulók érdekeltségét ösztönző rendszer alkalmazásával.

1. **„Bátaszéki Árva Gyermekekért”** **Közalapítvány**

Az önkormányzat az alapítványt 1996-ban egyedül alapította, a 33/1996.(III.27.) ÖKH számú határozattal.

Az alapítvány célja Bátaszék város közigazgatási területén élő árva gyerekek szociális tevékenység keretében történő:

* + közép és felsőfokú tanintézetek nappali tagozatán folytatott tanulmányainak anyagi támogatása,
  + nyelvtanulásának anyagi támogatása,
  + iskolai kirándulásokon, tanulmányutakon, tanulmányokkal összefüggő táborozásokon való részvételük anyagi támogatása.

Az alapítvány a fenti célok megvalósulása érdekében egyéni támogatást nyújthat, a nevelési intézetek tárgyi eszközök vásárlásához hozzájárulhat, és pályázatot írhat ki.

1. „**Vicze János” Sport Közalapítvány**

Az alapítványt az önkormányzat a 173/2002.(IX.24.) ÖKH számú határozattal egyedül alapította.

Az alapítvány célja:

* + - emléktábla alapítása és gondozása azoknak a sportvezetőknek tiszteletére, akik sokat tettek Bátaszék sportjáért,
    - Bátaszék sporttörténetének ápolása,
    - Bátaszék ifjúsági sportjának támogatása a „Jó tanuló, jó sportoló” díj alapításával.
    - a versenysport utánpótlás nevelésének segítése, a korábban hagyományokkal rendelkező sportágak életre hívásának támogatása,
    - a tömegsportrendezvények megrendezésének ösztönzése és támogatása.

1. **Bátaszék város Közoktatási, Közművelődési és Műemlékvédelmi Közalapítványa**

Az alapítványt az önkormányzat a 139/2003.(IX.11.) KTH számú határozattal egyedül alapította.

Az alapítvány célja Bátaszék városban a helyi önkormányzat által fenntartott közoktatási, közművelődési és közgyűjteményi intézmények működési feltételeinek javítása, a város területén levő műemlékek védelme, fenntartásának biztosítása, művelődési, kulturális és közgyűjteményi intézményrendszer megteremtéséhez támogatás nyújtása, a településen élő népcsoportok tárgyi emlékeinek, néprajzának, állandó kiállításához szükséges feltételek anyagi támogatása.

A Közalapítvány célja elsősorban:

* + - közreműködik a közoktatási, közművelődési és közgyűjteményi intézmények jobb működési feltételeinek megteremtésében,
    - elősegíti a közoktatási intézmények számára a diákok oktatásához szükséges előírt kötelező taneszköz jegyzékben felsorolt eszköz beszerzések mielőbbi megvalósulását,
    - támogatást nyújt a közoktatási, közművelődési és közgyűjteményi intézmények épület fejlesztési, felújítási feladatainak megvalósításához,
    - anyagi támogatás nyújtása ahhoz, hogy a fellelhető néprajzi, ipartörténeti, helytörténeti tárgyak a helyi művelődési ház tulajdonában kerülhessenek,
    - Bátaszék város népcsoportjainak, népi kultúrájának, e népi kultúrát művelő hagyományőrző csoportjainak támogatása, mind az időszakonkénti rendezvények megtartásához, mind pedig népviseletük ruhatárának pótlására,
    - a város területén lévő műemlékek és országos jelentőséggel bíró épületek állagmegóvásához források biztosítása.

Az alapítványok elkészítették a szokásos évi beszámolójukat az előző évi tevékenységükről, melyek az előterjesztés mellékleteit képezik. Javasoljuk, hogy a beszámolókat az alábbi határozati javaslat elfogadásával fogadja el a képviselő-testület.

**H a t á r o z a t i j a v a s l a t :**

**beszámoló a Bátaszék Város Önkormányzata által létrehozott közalapítványok 2019. évi tevékenységéről**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Képviselő- testület által alapított

1. Tolna Megyei Matematikai Tehetséggondozó Alapítvány,
2. a „Fundatio Pro Gimnasio – Alapítvány a Gimnáziumért Alapítvány,
3. a „Bátaszéki Árva Gyermekekért” Közalapítvány,
4. a Bátaszék város Közoktatási, Közművelődési és Műemlékvédelmi Közalapítvány és
5. a „Vicze János” Sport Közalapítvány

2019. évi tevékenységéről szóló beszámolóját elfogadja.

Határidő: 2020. június 2.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: alapítványi kuratóriumi elnökök

irattár